stanford-oval/wikipedia huggingface dataset:
Infamous (pelisarja)

| Infamous |
| --- | --- |
Kehittäjä:  Sucker Punch Productions
Alusta:  PlayStation 3, PlayStation 4
Ensijulkaisu:  Infamous (2009)
Viimeisin julkaisu:  Infamous: First Light (2014)
Aiheesta muualla
MobyGames
Lisää peliartikkeleitaVideopelien teemasivulla
Infamous (tyylitelty inFAMOUS) on Sucker Punch Productionsin kehittämä pelisarja.
Pelit

Infamous (2009)
Infamous 2 (2011)
Infamous: Festival of Blood (2011)
Infamous: Second Son (2014)
Infamous: First Light (2014)
Aiheesta muualla

Pelisarja MobyGamesissä (englanniksi)
Bengt Göransson

Bengt Göransson.
Bengt Gunnar Ingemar Göransson (25. heinäkuuta 1932 Tukholma – 16. kesäkuuta 2021 Tukholma) oli ruotsalainen sosialidemokraattinen poliitikko. Hän oli kulttuuriministeri (1982–1991), peruskoulutusministeri (1982–1989) ja koulutus- ja tiedeministeri (1989–1991). Hän oli Ruotsin valtiopäivien jäsen vuosina 1985–1991.
Göransson kuoli 88-vuotiaana kesäkuussa 2021.
Bengt Hambraeus

Bengt Hambraeus (29. tammikuuta 1928 Tukholma – 21. syyskuuta 2000 Apple Hill, Ontario) oli ruotsalais-kanadalainen säveltäjä, urkuri, musiikkitieteilijä ja musiikkipedagogi. Hän sai taiteiden maisterin (1950) ja filosofian tohtorin (1956) arvot Uppsalan yliopistosta, jonka kunniatohtoriksikin hän pääsi vuonna 1992.
Hambraeus opiskeli urkujensoittoa vuosina 1944–1948 Alf Linderin ja musiikkitiedettä 1947–1956 Carl-Allan Mobergin johdolla Uppsalan yliopistossa. Hän sai myös urkujen akustiikan opetusta Ernst Karl Rössleriltä Saksassa vuosina 1949–1952, ja hän oli muiden muassa Olivier Messiaenin opissa Darmstadtissa. Hambraeus liittyi Ruotsin radion palvelukseen vuonna 1957 ja toimi muun muassa tuotantopäällikön tehtävissä vuosina 1968–1972. Vuonna 1972 hän liittyi McGillin yliopiston palvelukseen. Hänelle myönnettiin kuninkaallinen Litteris et Artibus -mitali vuonna 1986.
Hambraeuksen teoksiin lukeutuvat Rota-, Transit- ja Transfiguration-teosten muodostama kokonaisuus orkesterille, nauhalle ja kamarikokoonpanoille, Constellations-sarja uruille, lyömäsoittimille, nauhalle ja ihmisäänille sekä oopperateokset Sagan (1980) ja L-oui dire.
Billy-Berclau

| Billy-Berclau |
| --- | --- |
 Kunnantalo
 vaakuna
 Billy-Berclau
 Koordinaatit: 50°31′11″N, 2°52′06″E 
Valtio:  Ranska
Alue:  Hauts-de-France
Departementti:  Pas-de-Calais
Arrondissementti:  Béthune
Pinta-ala:  
 – Kokonaispinta-ala:  7,4 km²
Väkiluku (2019):  4 885 
 – Väestötiheys:  659 as./km²
Kunnan numero:  62132
 
 Kunnan kotisivut 
Infobox OKVirheellinen NIMI-arvo: 
Billy-Berclau on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 25 kilometriä Lillen kaupungista lounaaseen. Kunnan läpi kulkee Dunkerque-Escautin kanava.
Saksalaisten sotilashautausmaa
Kunnan alueella on sotilashautausmaa jonne on haudattu 1 683 ensimmäisessä maailmansodassa kaatunutta saksalaista sotilasta.
Talous

Vuonna 2023 Billy-Berclaun teollisuusalueelle avattiin suurikokoinen sähköautojen akkuja valmistava tehdas Automotive Cells Company (ACC).
Aiheesta muualla

Kuvia tai muita tiedostoja aiheesta Billy-Berclau Wikimedia Commonsissa
Brewster (auto)

Vuoden 1915 Brewster
Brewster on vuosina 1915–1925 valmistettu yhdysvaltalainen automerkki. Kymmenen vuoden aikana Brewster-tehdas valmisti vain 300 autoa.
Brewster-autojen tuntomerkki oli soikea jäähdyttimen säleikkö. Brewster Knight -mallissa oli 4 536 cm³ nelisylinterinen rivimoottori. Moottorin tyyppi oli luistiventtiilimoottori. Mallissa monet sähkölaitteet olivat vakiovarusteita.
Brewster oli alkuaan hevoskärryjen valmistaja. Tehdas valmisti myös koreja eri autotehtaille. Brewster & Co. -yhtiön lentokoneosastosta sai alkunsa Brewster Aeronautical Corporation -yhtiö.
Aiheesta muualla

Kuvia tai muita tiedostoja aiheesta Brewster (auto) Wikimedia Commonsissa
Bengt Gottfried Forselius

Bengt Gottfried Forseliuksen muistokivi Harju-Madisessa.
Bengt Gottfried Forselius (1660 Harju-Madise – 19. marraskuuta 1688 Itämeri) oli virolainen opettaja ja seminaarin perustaja. Hänen isänsä oli Pohjois-Viroon muuttanut ruotsalainen pappi Johann Forselius, joka Suomessa opetettuaan siirtyi Viroon.
Forselius opiskeli lakia Wittenbergin yliopistossa. Hän perusti Tarttoon opettajaseminaarin, Forseliuksen seminaarin. Forselius kävi Tukholmassa useaan otteeseen hakemassa tukea toiminnalleen, sillä kartanonherrat vastustivat opetusta. Hän lähti jälleen 1688 esittelemään oppilaitosta Tukholmaan kuningas Kaarle XI:lle ja otti mukaansa kaksi poikaa Ignatsi Jaakin, joka oli Kambjasta, ja Pakri Hansu Jürin, joka oli Harju-Madisesta, esittelemään taitoja. He saivat kuninkaalta taidoistaan kultarahan, ja kuningas nimitti Forseliuksen Viron- ja Liivinmaan kansankoulujen tarkastajaksi, mutta hän hukkui paluumatkalla Itämerellä 19. marraskuussa 1688.
Forseliuksen kunniaksi on 1989 perustettu B. G. Forseliuse Selts, jonka ensimmäinen puheenjohtaja oli Arnold Rüütel. Seura jakaa useita tunnustuksia, muun muassa B. G. Forseliuksen mitalia. Seuran suunnitelmissa on kunnostaa Forseliuksen synnyinkoti.
Billundin kunta

| Billundin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Grindsted
Hallinto:  
 – Pormestari:  Ib Kristensen
Pinta-ala:  
 – Kokonaispinta-ala:  540,2 km²
Väkiluku:  26 586
 – Väestötiheys:  49,2 as./km²
 
 www.billund.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Billund on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 26 586 asukasta, ja sen pinta-ala oli 540,2 neliökilometriä. Kunnan keskustaajama on nimeltään Grindsted.
Tanskan kuntauudistuksen yhteydessä 1. tammikuuta 2007 silloinen Billundin kunta yhdistyi Grinstedin kunnan kanssa muodostaen nykyisen Billundin kunnan. Koko kunnassa asui 26 156 asukasta heinäkuussa 2007, kun taas Billundin keskustaajamassa asuu noin 6 500 asukasta.
Ennen kuntaliitosta Billundin kunta kuului lakkautettuun Riben lääniin. Kunnan pinta-ala oli 155 km² ja asukkaita 8 697 vuonna 2005.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
1: Sønder Omme Sogn
2: Filskov Sogn
3: Grinsted Sogn
4: Grene Sogn
5: Stenderup Sogn
6: Hejnsvig Sogn
7: Vorbasse Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Billundin kunnan kotisivut (tanskaksi)
Billundin lentoasema

Capella Bar Billundin lentoaseman toisessa kerroksessa.
Billundin lentoasema (tansk. Billund Lufthavn) (IATA: BLL, ICAO: EKBI) on kansainvälinen lentoasema Billundin kunnassa Tanskan Jyllannissa. Lentoasema on avattu vuonna 1964.
Vuonna 2017 aseman kautta kulki lähes 3,4 miljoonaa matkustajaa, joista lähes kolme neljäsosaa lensi ulkomaan reittilennoilla ja hieman yli neljännes charterlennoilla. Yhteensä yli 95 prosenttia lentoaseman lennoista on ulkomaanlentoja. Vuonna 2017 lentoasemalla tehtiin 54 271 lentoonlähtöä ja laskeutumista. Rahtia sen kautta kulki 72 470 tonnia. Matkustajaterminaali on 40 000 neliömetrin kokoinen ja sen kapasiteetti on 3,5 miljoonaa matkustajaa vuodessa. Lentoasemalla on kymmenen lähtöporttia, joiden lisäksi kenttäalueella on 16 paikkaa.
Billundin lentoaseman välittömässä läheisyydessä sijaitsee Legoland Billund, joka on Tanskan suurin turistikohde pääkaupunki Kööpenhaminan ulkopuolella.
Lentoyhtiöt ja kohteet > Rahtiyhtiöt

Antonov Airlines
Cargo Lion
DHL
FedEx Express
HeavyLift Cargo Airlines
KLM Cargo
Lufthansa Cargo
UPS Airlines
Volga-Dnepr
Aiheesta muualla

Kuvia tai muita tiedostoja aiheesta Billundin lentoasema Wikimedia Commonsissa
Billundin lentoasema (Arkistoitu – Internet Archive) – virallinen kotisivu
Billundin lentoasema kesäkuussa 2007
Brewster Kahle

Brewster Kahle
Brewster Kahle (s. 22. lokakuuta 1960 New York) on yhdysvaltalainen nettiyrittäjä, internetin avoimuuden puolustaja ja digitaalisten kirjastojen kehittäjä. Koulutukseltaan hän on MIT:stä valmistunut Bachelor of Science (1982). Hänen perustamiaan verkkosivustoja ovat esimerkiksi nettihistoriaa tallentava Internet Archive ja dataliikennettä mittaava Alexa Internet.
Aiheesta muualla

Kuvia tai muita tiedostoja aiheesta Brewster Kahle Wikimedia Commonsissa
Hummer H2

| Hummer H2 |
| --- | --- |

Valmistustiedot
Valmistusmaa:   Yhdysvallat
Valmistaja:  AM General
Valmistusvuodet:  2003- 2010
Korimalli:  4-ovinen SUT 4-ovinen SUV
Luokka:  J-segmentti
Edeltäjä:  Hummer H1
Seuraaja:  GMC Hummer EV
Teknisesti samankaltaisia:  Cadillac Escalade Chevrolet Tahoe Chevrolet Suburban
Tekniset tiedot
Moottori:  V8
Iskutilavuus:  n. 6000– cm3
Teho:  325-550 hv
Vetotapa:  neliveto
Hummer H2 on hieman alkuperäistä H1-mallia pienempi SUV, jossa on tilaa viidelle henkilölle. H2-mallista on valmistettu myös H2 SUT-pickup-mallia. H1-malliin verrattuna H2 on nykyaikaisempi ja ominaisuuksiltaan kelvollisempi normaalikäyttöön, vaikka se on H1-mallia huomattavasti pienempi, luokitellaan se kuitenkin isoksi maasturiksi. Mallin valmistus lopetettiin vuonna 2010.
Yleistä

Mallia on myyty runsaasti ja se palkittiin North American Truck Of The Year palkinnolla vuonna 2003. H1:n tavoin myös H2 on AM Generalin valmistama ja sitä varten on rakennettu oma tehdas Indianan Mishiwakaan. Autossa on samanalainen GMT280-pohjalevy kuin Chevrolet Tahoessa ja GMC Yukonissa mutta H2 eroaa näistä autoista hyvin paljon.
Korkean maavaransa ja isojen renkaiden ansiosta sekä pohjapanssarin ja matalien vaihteiden avulla H2 pystyy kiipeämään 40 cm korkeiden esteiden yli (ilman astinlautoja).
Keväällä 2007 New Yorkin autonäyttelyssä esiteltiin uudistettu H2-malli vuodelle 2008. Sisusta (ml. kojelauta ja istuimet) on kokonaan uusittu. Uudessa mallissa on mahdollisuus myös kolmanteen penkkiriviin. Uusina turvallisuusvarusteina esiteltiin ajonvakautusjärjestelmä, hätäjarrutustehostin sekä uusia turvatyynyjä. Uudistukset koskevat sekä H2 SUV- että SUT-malleja. Uuden mallin myötä moottoriteho kasvoi noin 20 prosentilla.
Mallin valmistus lopetettiin vuonna 2010 samaan aikaan koko Hummerin valmistuksen kanssa. Syynä oli että merkki oli jo pitkään ollut myynnissä, mutta ostajaa ei löytynyt.
Varustelu

H2:n varustelutasot ovat perusmalli, Adventure ja Lux.
Tekniikka

Vuosimalliin 2007 asti vaihteistona on 4L65-E, joka on nelivaihteinen automaattivaihteisto. Neliveto on Borg-Warnerin toteuttama kaksinopeuksinen jatkuva neliveto. Mallivuodesta 2008 eteenpäin uuden moottorin myötä vaihteistoksi tuli Hydra-Maticin 6-portainen 6L80-automaattivaihteisto.
Moottorit

6.0 (Vortec 6000) - 325 hv @ 5200 1/min (–2007)
6.2 V8, 6162 cm3 (103,25 x 92 mm), 293 kW (398 hv) @ 5700 1/min, 574 Nm @ 4400 1/min (2008–)
Erikoisversiot

Vuoden 2006 H2-erikoisversio on oranssi ja siinä on peruutuskamera, DVD-navigointi, takapenkin DVD soittimet, kromattu maski, katolle sijoitetut lisävalot, kromattuja yksityiskohtia ja hiilikuituisia sisustuksen yksityiskohtia. Erikoismalli on saatavana sekä SUT- että SUV-mallina.
Vuoden 2007 erikoisversio on sininen ja siinä on 17-tuumaiset kevytmetallivanteet, peruutuskamera, sisällä hiilikuituisia yksityiskohtia, takapenkin DVD soittimet, lämmitetty tuulilasin pesunestejärjestelmä, kromattuja yksityiskohtia ja katolle sijoitetut lisävalot. Myös tämä erikoismalli on saatavana SUT ja SUV-malleina.
Mittoja

(2008–)
Pituus: 5170 mm
Leveys: 2063 mm
Korkeus: 1993/2012 mm (ilmajousituksella/normaalijousituksella)
Akseliväli: 3118 mm
Raideleveys (e/t): 1763/1763 mm
Maavara (minimi): 245,7/257 mm (normaalijousitus/ilmajousitus)
Hobart

| Hobart |
| --- | --- |

 vaakuna
 Hobart
 Koordinaatit: 42°52′50″S, 147°19′30″E 
Valtio:  Australia
Osavaltio:  Tasmania
Perustettu:  1804
Pinta-ala:  
 – Kokonaispinta-ala:  1 357,3 km²
Korkeus:  54 m
Väkiluku (2022):  252 693
 
 hobartcity.com.au 
Infobox OKVirheellinen NIMI-arvo: 
Hobart (palawa kaniksi nipaluna) on kaupunki Tasmanian saaren kaakkoisosissa Australiassa. Se on Tasmanian osavaltion pääkaupunki ja sen suurin satamakaupunki. Lisäksi se on Australian eteläisin kaupunki. Hobart sijaitsee Derwentjoen varrella lähellä Mount Wellingtonia. Vuoden 2022 tilastojen mukaan kaupungin asukasluku oli 252 693, joka tekee siitä Tasmanian suurimman kaupungin. Hobartissa asuu yli 40 % koko Tasmanian väestöstä.
Hobart on Sydneyn jälkeen Australian toiseksi vanhin kaupunki.
Kaupungissa sijaitsee katolisia ja anglikaanisia katedraaleja sekä vuosina 1843–1845 rakennettu Australian vanhin synagoga. Lisäksi siellä on vuonna 1890 perustettu yliopisto, parlamenttitalo, kansalliskirjasto, Tasmanian museo ja taidegalleria.
Hobart on ensimmäinen kaupunki Australiassa, jossa on sähköinen raitiotie. Liikennöinti raitiotiellä alkoi vuonna 1893.
Maantiede

Hobart sijaitsee Australiassa Tasmanian saaren kaakkoisosissa. Se on Tasmanian osavaltion pääkaupunki ja suurin kaupunki. Lisäksi Hobart on Australian eteläisin kaupunki, ja Derwentjoki virtaa sen vieressä laskien mereen noin 19 kilometrin päässä kaupungista. Hobartin länsipuolella puolestaan sijaitsee noin 1270 metriä korkea Mount Wellington.
Maantiede > Ilmasto

Vuosien 1991–2020 tilastojen mukaan Hobartissa vallitsee meri-ilmasto, kesät ovat lämpimiä, talvet leutoja ja sadanta on tasaista ympäri vuoden. Kesäkuukausina vuorokauden korkeimmat lämpötilat ovat keskimäärin noin 20 °C–23 °C ja matalimmat lämpötilat noin 11 °C–13 °C. Talvikuukausina vuorokauden korkeimmat lämpötilat ovat keskimäärin noin välillä 12 °C–14 °C ja matalimmat lämpötilat noin 5 °C–6 °C. Sademäärät ovat suhteellisen tasaiset ympäri vuoden, elokuussa keskimääräinen kuukausittainen sadanta on yli 60 millimetriä ja maaliskuussa alle 40 millimetriä. Keskimäärin vuodessa sataa noin 570 millimetriä. Keskimäärin aurinko paistaa noin 5 tuntia vuorokaudessa.
Historia

Brittiläinen tutkimusmatkailija George Bass tutki Derwentjoen suistoa vuonna 1798. Vuonna 1803 Uuden Etelä-Walesin kuvernööri Philip Gidley King lähetti luutnantin perustamaan asutuksen Risdon Coveen estääkseen ranskalaisia valtaamasta aluetta. Asutus nimettiin Hobart Towniksi silloisen Yhdistyneen kuningaskunnan siirtomaaministerin ja Buckinghamshiren kreivi Robert Hobartin mukaan. Vuonna 1804 Hobartin sijainti siirrettiin nykyiseen paikkaan. 1800-luvun puolenvälin aikoihin kaupungista oli muodostunut tärkeä satama eteläisten merien valaanpyytäjille, mutta kaupungin kehitys oli hidasta verrattuna Australian mantereen kaupunkeihin verrattuna. Hobartista sai kaupunginoikeudet vuonna 1842 ja siitä tuli kunta vuonna 1852.
Talous

Hobartissa on syvänmerensatama ja lentoasema. Kaupungista on tavarajunayhteydet pohjoiseen ja luoteeseen ja se on useiden maanteiden risteyskohta. Kaupunkialueen teollisuus väheni 1970-luvun jälkeen, mutta siellä sijaitsee yhä sinkkisulattamo ja sanomalehtipaperitehtaita. Matkailu on Hobartille taloudellisesti tärkeää. Hobartin esikaupungit ovat levittäytyneet Derwentjoen suiston molemmille puolille, ja ne yhdistää kaksi siltaa.
Aiheesta muualla

Kuvia tai muita tiedostoja aiheesta Hobart Wikimedia Commonsissa
Brian Friel

80-vuotias Brian Friel (keskellä) lokakuussa 2009.
Brian Friel (9. tammikuuta 1929 – 2. lokakuuta 2015) oli pohjoisirlantilainen näytelmäkirjailija, jonka töiden joukossa ovat Lovers (1967) ja Dancing at Lughnasa (1990, suom. Elonkorjuujuhla).
Hän perusti vuonna 1980 Stephen Rean kanssa Field Day Theatre Companyn Londonderryssä.
Suomeksi on esitetty myös Frielin näytelmiä Amerikantädin rakkaudet (The Loves of Cass McQuire, 1966) ja Täältä tullaan Amerikka (Philadelphia, Here I Come, 1964).
Billy & Mandy’s Big Boogey Adventure

| Billy & Mandy's Big Boogey Adventure |
| --- | --- |

Ohjaaja:  Shaun Cashman Kris Sherwood Gordon Kent Matt Engstrom Eddy Houchins Sue Perrotto Robert Alvarez Russell Calabrese Phil Cummings Mike Lyman Christine Kolosov
Käsikirjoittaja:  Maxwell Atoms Nina Bargiel Jeremy Bargiel
Tuottaja:  Louis J. Cuck
Säveltäjä:  Gregory Hinde Drew Neumann
Leikkaaja:  Illya Owens
Pääosat:  Grey DeLisle Greg Eagles Richard Horvitz Vanessa Marshall Fred Willard
Valmistustiedot
Valmistusmaa:   Yhdysvallat
Tuotantoyhtiö:  Cartoon Network Studios
Ensi-ilta:  30. maaliskuuta 2007
Kesto:  80 min
Alkuperäiskieli:  englanti
Aiheesta muualla
IMDb 
Infobox OKVirheellinen NIMI-arvo: 
Billy & Mandy's Big Boogey Adventure on vuonna 2007 ensi-iltansa saanut yhdysvaltalainen televisioelokuva, joka perustuu televisiosarjaan The Grim Adventures of Billy & Mandy. Elokuvan käsikirjoittivat Maxwell Atoms, Nina Bargiel ja Jeremy Bargiel. Pääosassa ääninäyttelivät sarjassakin mukana olleet Grey DeLisle, Greg Eagles, Richard Horvitz ja Vanessa Marshall, sekä Fred Willard.
Elokuva sai Annie-ehdokkuuden parhaasta musiikista vuonna 2008.
Juoni

Grimin menetettyä voimansa alamaailman oikeudessa Mörön (Boogeyman) haastaessa hänet oikeuteen voimiensa väärinkäytöstä. Oikeuden päätteeksi Grim, Billy, Mandy ja Irwin karkotetaan omasta maailmasta. Tämä oli kuitenkin mörön osa suunnitelmaa, kun hänen pääjuonensa on varastaa kauhunkäden, jonka avulla mörkö voisi muuntautua maailmankaikkeuden pelottavimmaksi ja voimakkaimmaksi olennoksi. Mandy ja kumppanit onnistuvat pakenemaan ja suunnittelevat myös itsekin saada kauhunkäden haltuunsa.
Sekä mörkö että Mandyn ryhmä saapuvat paikalle, jossa kauhunkäsi sijaitsee, mutta joutuvat käden haltijan Kauhun määräyksestä kilpailemaan hänen kädestään. Kauhu oli kauan aikaa sitten keskittänyt kaiken pelkonsa ja kauhunsa vasempaan käteensä ja katkaissut sen, jotta olisi peloton soturi maanpäällä. Molemmat ryhmät joutuvat kilpailemaan kädestä alamaailman merellä, joka sisältää useita eri esteitä, kuten pohjattoman kuilun keskellä kisan reittiä. Mörkö lopulta voittaa kisan merirosvolaivansa ansiosta, kun Mandyn ryhmällä oli käytössään pelkkä soutuvene. Mörkö ottaa käden haltuunsa, mutta menettää sen lähes saman tien huomatessaan ettei ole tarpeeksi pelottava.
Jälkeenpäin Grim saa voimansa ja työnsä takaisin, jonka aikana ryhmä huomaa saaneensa kaiken haluamansa ilman kauhunkättä. Lopuksi alaston Billy saapuu kaksi viikkoa tulevaisuudesta vain palatakseen taikaisin omaan aikaansa huomatakseen, että Fred Fredburger on vallannut maailman.
Äänirooleissa

| 0 | 1 | 2 |
| --- | --- | --- |
|  Grey DeLisle  | … |  Mandy, Mandroid, vanhempi Mandy, sivuäänet   |
|  Greg Eagles  | … |  Grim, Sperg, merirosvo #6   |
|  Richard Horvitz  | … |  Billy, Billybot, Harold, sivuäänet    |
|  Vanessa Marshall  | … |  Irwin, merirosvo #5, yksisarvinen   |
|  Maxwell Atoms  | … |  I'll Cut You Guy, merirosvo #2, Horrorbot, palanut luurankovartija   |
|  George Ball  | … |  Peequay   |
|  Jane Carr  | … |  Frankenstein morsian   |
|  Greg Ellis  | … |  Creeper, kauhunkäsi, merirosvo #3, Paperboy   |
|  Bart Flynn  | … |  jättiläinen yksisilmä, ruma merirosvo   |
|  C. H. Greenblatt  | … |  Fred Fredburger, merirosvo #4   |
|  Jennifer Hale  | … |  Billyn äti   |
|  Dorian Harewood  | … |  vanhempi Irwin   |
|  Phil LaMarr  | … |  avaruusrosvo, ilkeyden jäätikkö, Dracula, tuomari Roy Spleen, alamaailman poliisi   |
|  Rachael MacFarlane  | … |  kaksipäinen papukaija   |
|  George Segal  | … |  Kauhu   |
|  Armin Shimerman  | … |  kenraali Skarr, merirosvo #7   |
|  James Silverman  | … |  teloittaja, merirosvo #1   |
|  Lauren Tom  | … |  numero 3   |
|  Billy West  | … |  merirosvo #8, pieni yksisilmäinen, hämähäkkipelle postimies, petoherra    |
|  Fred Willard  | … |  Mörkö   |
Bikol-kielet

| Bikol> Tiedot |
| --- | --- |
Alue:   Filippiinit
Puhujia:  4,580,000 (2000)
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keskifilippiiniläiset kielet
Kielikoodit
ISO 639-2:  bik
ISO 639-3:  bik
 Ohje 
Bikol-kielet on kieliryhmä, joka kuuluu austronesialaisten kielten keskifilippiiniläiseen alaryhmään. Ryhmään kuuluvia kieliä puhutaan pääasiassa Luzonin kaakkoisosassa Filippiineillä. Bikol-kieliä puhuu äidinkielenä yhteensä 4,6 miljoonaa ihmistä. Suurin kielistä on keskibikol, jolla on 2,5 miljoonaa puhujaa.
ISO 639 -standardissa bikolin makrokielen alle kuuluvat buhi’noninbikol, keskibikol, liboninbikol, mirayanbikol, pohjois- ja eteläcatanduanesinbikol, rinconadanbikol sekä länsialbaynbikol. Bikol-kieliryhmään luetaan näiden lisäksi agtojen puhumat kielet isaroginagta, irayanagta ja iriganagta.
Bengt Grönholm

Bengt Konrad Grönholm (11. kesäkuuta 1909 Helsinki – 9. lokakuuta 1976 Helsinki) oli suomalainen tietojenkäsittelyalan yritysjohtaja, joka sai kauppaneuvoksen arvonimen.
Grönholmin vanhemmat olivat kapteeni Konrad Johan Grönholm ja Ebba Margareta Gustavsson ja puoliso vuodesta 1939 Gudrun Esther Cederhvarf. Grönholm tuli ylioppilaaksi Åbo svenska samskolasta 1929 ja valmistui Svenska handelshögskolanista diplomiekonomiksi 1932, kauppatieteiden kandidaatiksi 1945 ja kauppatieteiden maisteriksi 1953. Hän opiskeli myös Commercial Collegessa Englannissa 1931 ja IBM:n oppilaitoksessa New Yorkissa 1937–1938 ja hankki IBM:n yritysjohdon koulutusta Yhdysvalloissa 1958 ja 1964–1968, Hollannissa 1960 ja Englannissa 1962. Grönholm oli Oy Amko Ab:n kirjanpitäjä ja konttoristi 1935–1936 ja IBM:n Suomen yhtiön eli Oy International Business Machines Corporation of Finland Ab:n, vuodesta 1938 Oy Watson Business Machines Ab, vuodesta 1939 Oy Watson Ab ja vuodesta 1946 Oy International Business Machines Ab, työntekijä vuodesta 1936, myyntiedustaja 1938–1955, myyntijohtaja 1955–1956, toimitusjohtaja 1956–1973, hallituksen jäsen vuodesta 1957 ja hallituksen varapuheenjohtaja vuodesta 1973. Sotilasarvoltaan molempiin sotiin osallistunut Grönholm oli reservin kapteeni (1944). Hän sai kauppaneuvoksen arvonimen 1969. Grönholmia voi pitää tietojenkäsittelyn hyödyntämisen uranuurtajana ja merkittävänä alan liiketoiminnan kehittäjänä Suomessa.
Aiheesta muualla

Suomen IBM:n historia
Bikvadraattinen yhtälö

Bikvadraattiseksi yhtälöksi kutsutaan neljännen asteen polynomiyhtälöä, josta paritonta astetta olevat termit puuttuvat. Se on siis muotoa
ax^{4}+bx^{2}+c=0,
missä  a\neq 0. Kertoimet voivat olla kompleksilukuja.
Sijoituksella  y=x^{2}  yhtälö saadaan muotoon
ay^{2}+by+c=0.
Tästä  y voidaan ratkaista toisen asteen yhtälön ratkaisukaavaa käyttäen.
Jos näin saatuja ratkaisuja merkitään  y_{1} ja  y_{2}, niin alkuperäisen yhtälön ratkaisut ovat
x=\pm {\sqrt {y_{1}}},\pm {\sqrt {y_{2}}}.
Bengt Gustavsson

| Mitalit | Mitalit | Mitalit |  |
| --- | --- | --- | --- |
|  Gustavsson vuonna 1968 tai aikaisemmin. |  Gustavsson vuonna 1968 tai aikaisemmin. |  Gustavsson vuonna 1968 tai aikaisemmin. |  |
Maa:   Ruotsi
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Ruotsi 1958 |  |  |
Bengt Olov Emanuel ”Julle” Gustavsson (13. tammikuuta 1928 Ringarum – 16. helmikuuta 2017) oli ruotsalainen jalkapalloilija, jalkapallovalmentaja ja olympiamitalisti.
Gustavsson kuului Ruotsin maajoukkueeseen sen voittaessa olympiapronssia Helsingissä 1952 ja MM-hopeaa Ruotsissa 1958. Hän pelasi kaikkiaan 57 maaottelua vuosina 1951–1963. Pelaajauransa jälkeen hän toimi valmentajana.